TWPC รูดกว่า 5% นิวโลว์รอบ 3 ปี โบรกฯเล็งปรับเป้าใหม่ หลังงบฯไตรมาส 2 พลิกขาดทุน
TWPC รูดกว่า 5% นิวโลว์รอบ 3 ปี โบรกฯเล็งปรับเป้าใหม่ หลังงบฯไตรมาส 2 พลิกขาดทุน ล่าสุดอยู่ที่ 6.80 บาท ลบ 0.40 บาท หรือ 5.56% มูลค่าซื้อขาย 5.01 ล้านบาท
TWPC รูดกว่า 5% นิวโลว์รอบ 3 ปี โบรกฯเล็งปรับเป้าใหม่ หลังงบฯไตรมาส 2 พลิกขาดทุน ล่าสุดอยู่ที่ 6.80 บาท ลบ 0.40 บาท หรือ 5.56% มูลค่าซื้อขาย 5.01 ล้านบาท
7 ส.ค. 2562

ผู้สื่อข่าวรายงานว่า ราคาหุ้น บริษัท ไทยวา จำกัด (มหาชน) หรือ TWPC ล่าสุด ณ เวลา 11.47 น. อยู่ที่ 6.80 บาท ลบ 0.40 บาท หรือ 5.56% สูงสุดที่ 7.05 บาท ต่ำสุดที่ 6.70 บาท ด้วยมูลค่าซื้อขาย 5.01 ล้านบาท

โดยราคาหุ้นปรับตัวลงต่ำสุดในรอบกว่า 3 ปี นับตั้งแต่ราคาหุ้นอยู่ที่ระดับ 6.80 บาท เมื่อวันที่ 16 ก.พ.2562 หลังรายงานผลการดำเนินงานไตรมาส 2/62 (รวมบริษัทย่อย) สิ้นสุดวันที่ 30 มิ.ย.62 พลิกขาดทุน
ด้าน บล.เคจีไอ (ประเทศไทย) ระบุในบทวิเคราะห์ว่า TWPC มีผลขาดทุนสุทธิ 39 ล้านบาท ในไตรมาส 2/62 ซึ่งตามปกติจะเป็นเป็นช่วง Low Season จากที่มีกำไรสุทธิ 47 ล้านบาทในไตรมาส 2/61 และ 90 ล้านบาท ในไตรมาส 1/62 โดยมีสาเหตุสำคัญมาจากการกันสำรองผลประโยชน์พนักงานตามกฎหมายคุ้มครองแรงงานฉบับใหม่ ทั้งนี้ หากไม่รวมผลกระทบจากการตั้งสำรอง กำไรสุทธิในครึ่งปีแรกปี 2562 จะคิดเป็นแค่ 30% ของประมาณการกำไรปีนี้ของบล.เคจีไอ (ประเทศไทย) เท่านั้น ดังนั้นอาจจะปรับประมาณการกำไรและราคาเป้าหมายของ TWPC หลังจากอัพเดตมุมมองกับบริษัท